**Charles Joseph Chaput** O.F.M. Cap. (født 26. september 1944 i Concordia i Kansas i USA) er en amerikansk katolsk prelat og emeritert erkebiskop av Philadelphia.

Liv og virke
------------

### Bakgrunn

Charles Chaput var et av tre barn til Joseph og Marian Helen (*née* DeMarais) Chaput. Faren var fransk-kanadier og nedstammet fra den franske helgenkongen Ludvig IX av Frankrike. Moren var indianer fra stammen Prairie Band Potawatomi; hans mormor var den siste i familien som bodde i et indianerreservat. Charles Chaput ble inkorporert i stammen i ung halder, og tok navnet*Pietasa* (Rustling Wind). Hans fulle potawatominavn blir *the wind that rustles the leaves of the tree*, og hans sioux-navn er *good eagle*. Han sluttet seg til kapusinerordenen i 1965. Etter sin teologiske utdannelse studerte han filosofi ved *St. Fidelis College Seminary* i Herman i Pennsylvania, og psykologi ved Catholic University of America i Washington D.C. og utdanning ved *Capuchin College* i Washington D.C.

### Prest

Den 29. august 1970 ble han ordinert til prest av biskopen av Salina, Cyril Vogel. I 1971 mottok han sin mastergrad i teologi fra University of San Francisco. Fra 1971 til 1974 var han professor ved *St. Fidelis* og fra 1974 til 1977 var han kommunikasjonssjef for kapusinerprovinsen nær Pittsburgh. I 1977 ble han sogneprest for *Holy Cross Parish* i Thornton i Colorado, samt *Vicar* for kapusiner-provinsen i Mellom-Amerika. Han ble sekretær og kasserer i provinsen i 1980 og til slutt provinsialsuperior i 1983.

### Biskop av Rapid City

Pave Johannes Paul II utnevnte ham 11. april 1988 til biskop av Rapid City i South Dakota. Han ble ordinert til biskop 26. juli 1988 av den apostoliske pro-nuntius erkebiskop Pio Laghi; medkonsekratorer var John Robert Roach, erkebiskop av Saint Paul og Minneapolis, og James Francis Stafford, erkebiskop av Denver.

### Erkebiskop av Denver

Den 18. mars 1997 ble Chaput utnevnt til erkebiskop av Denver. Han fikk snart en nasjonal profil gjennom sin uttrykte troskap til Den hellige stol; da andre bispedømmer måtte stenge sine seminarer på grunn av mangel på studenter, grunnla han *St. John Vianney Theological Seminary* i 1999 og tilknyttet det Lateranuniversitetet. Fra 1998 til 2011 ordinerte Chaput 71 prester for erkebispedømmet Denver. Et annet vellykket utdanningstiltak var *Augustine Institute*, et lekkateketsakademi for lekfolk som ønsker å være involvert i den nye evangelisering av Nord-Amerika.

Chaput har dukket opp gjentatte ganger i internasjonale sammenhenger. Han var medlem av Den amerikamske kommisjon for internasjonal religionsfrihet (2003-2006). I 2005 deltok han på OSSEs antisemittismekonferanse i Cordoba. I 2009 ble han tildelt Canterbury-medaljen for fremme av religionsfrihet.

Chaput ble med i styrene for det religiøse TV-nettverket EWTN, *St. John Vianney Theological Seminary* i Nord-Colorado, *Fellowship of Catholic University Students*, *Catholic Association of Latino Leaders* og *World Youth Alliance International*.

Chaput ble gjentatte ganger utnevnt til visitator av paven ved fremtredende disiplinærhøringer. I 2005/2006 var han apostolisk visitator ved de nordamerikanske seminarer, i 2007 visiterte han det australske bispedømmet Toowoomba, som et resultat av at dets biskop William Martin Morris måtte gå av. I 2009/2010 deltok han i visitasjonen av *Kristi legionærer*.

### Erkebiskop av Philadelphia

Den 19. juli 2011 ble Chaput utnevnt til erkebiskop av Philadelphia og innsatt i embedet den 8. september 2011.

Charles Joseph Chaput ble som potawatomi den andre indianeren som ble ordinert til biskop i USA, etter Donald Edmond Pelotte; han er den første av denne etniske bakgrunn som ble erkebiskop.

I januar 2017 oppfordret Chaput USAs president Donald Trumps kritikere til å utvise moderasjon i striden om innreiseforbudet for personer fra syv overveiende muslimske land. Han så bak kritikken av Trump en «spesiell form for progressiv intoleranse overfor denne administrasjons nye tilnærming til en rekke vanskelige sosiale spørsmål,» noe som spesifikt til uttrykk i spørsmålet om abort. Samtidig beskrev han Trumps holdninger innen immigrasjonspolitikken som «urovekkende».

Den 23. januar 2020 aksepterte pave Frans hans aldersbetingede avskjedssøknad.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1933
* Kardinal Pio Laghi (1922–2009) \*1969
* Erkebiskop *Charles Joseph Chaput* (1944–) \*1988

Referanser
----------

1. ↑   Library of Congress Authorities, Library of Congress autoritets-ID n00107893, besøkt 9. november 2019[Hentet fra Wikidata]
2. ↑   katolsk hierarki ID chaput[Hentet fra Wikidata]
3. 1 2  «Biography and Curriculum Vitae of Most Reverend Charles J. Chaput, O.F.M. Cap. D.D.». *Roman Catholic Archdiocese of Denver*.
4. 1 2  Power, Louis (Mars 1999). «Charles Chaput: a remarkable American Archbishop». *AD2000*. 12 (2). s. 7. Arkivert fra originalen 4. august 2011. Besøkt 30. mars 2022.
5. ↑  «The Coat of Arms of Archbishop of Denver Charles Chaput». *Roman Catholic Archdiocese of Denver*.
6. ↑  Palmo, Rocco (18. juli 2011). «Render Unto Chaput – Sources: Denver's Capuchin = Philadelphia's Revolution». *Whispers in the Loggia*.
7. ↑  PhillyBurbs.com: "Next Philadelphia archbishop promises changes" By James McGinnis 20. juli 2011
8. ↑  *Biography Most Reverend Charles J. Chaput, O.F.M. Cap. D.D. Archbishop of Philadelphia*, archphila.org, 2017-08-16
9. ↑  *Sacked Australian bishop hits Chaput visitation*, CathNewsUSA.com, 2011-05-02
10. ↑  *Kritik der US-Bischöfe an Trump wird lauter*, orf.at, 2017-01-30, lest 2021-08-06
11. ↑  John L. Allen Jr.: *Editor’s note about Sunday article on Chaput and Trump* Arkivert 12. februar 2017 hos Wayback Machine. cruxnow.com 2017-01-29
12. ↑  *Rinuncia dell’Arcivescovo Metropolita di Philadelphia (U.S.A.) e nomina del nuovo Arcivescovo Metropolita*, Bollettino, 2020-01-23
13. ↑  www.catholic-hierarchy.org chaput, lest 30. mars 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** Geni **·** VIAF **·** GND **·** LCCN **·** ISNI **·** NKC
 |